Apocalyptica
Apocalyptica – grupė iš Suomijos, susidedanti iš trijų (seniau iš keturių), turinčių klasikinį išsilavinimą violončelininkų ir (nuo 2003-ųjų) būgnininko. Jų muzika ypatinga tuo, kad jie heavy metal stiliaus dainas pergroja violončelėmis, taip pat jie groja ir klasikinę muziką. Jie visi studijavo toje pačioje Helsinkio Sibelius Akademijoje. Savo karjerą vaikinai pradėjo nuo Metallicos koverių, kuriuos sudėjo į albumą, pavadintą Plays Metallica by Four Cellos. Antrame albume Inquisition Symphony jie pridėjo grupių Faith No More, Sepultura ir Pantera perdirbtus hitus ir tris originalias kompozicijas. Kartu su Reflections toliau skleidėsi cello rock stilius, jame buvo galima išgirsti būgnus, o kai kurios dainos įgavo elektronikos garsą vietoj ankstesnių akustinio skambesio aranžuočių Inquisition Symphony ir Cult albumuose. 1999-ais Antero Manninen paliko grupę, ir jį pakeitė Perttu Kivilaakso. 2002-ais Max Lilja irgi išėjo, ir Apocalyptica dabar susidėjo iš trijų narių. Deivas Lombardo (Dave Lombardo) grojo būgnais penkiose Reflections albumo dainose. Jis negalėjo koncertuoti su grupe nuo pat pradžių, tad Mikko Sirén užėmė šią poziciją ir dabar oficialiai yra laikomas ketvirtuoju Apocalypticos nariu. Per turus Antero Manninen tik padeda grupei, grodamas ketvirtąja violončele. Jie jau spėjo parduoti 2 milijonus albumų visame pasaulyje, surengti turus 30-yje šalių, koncertuoti su Rammstein ir apšildyti Metallica dukart.